SASKIBALOIA,+TAKTIKOA,+KADETEAK+(LIERNI)

**__SASKIBALOIA__** //(Teknikoa, kadeteak)//  __**Entrenamenduaren ezaugarriak**__

Nik praktikatzen dudan eta gehien gustatzen zaizkidan kirolen artean dagoenez gero, saskibaloiko entrenamendu baten modelo bat proposatzea erabaki dut lan honetarako. Aipaturiko entrenamendu modeloa kadeteei zuzendurikoa izango da, 15-16 urte bitartekoei, hain zuzen, eta saskibaloiko teknika hobetzea izango du helburu nagusia, hortaz, entrenamendu teknikoa izango da hauxe. Beroketaz gain, teknika hori hobetzeko hainbat ariketa proposatuko ditut lan honetan zehar, bakarkako jarduera erraz samarretatik hasita taldeko ekintza zailagoetararte. Entrenamendu guztiaren iraupena 90 minutu ingurukoa izango litzateke. Nik proposatzen dudan kadeteentzako saskibaloiko entrenamendu tekniko honetan, materialari dagokionez, saskibaloiko baloiak (285 tamainukoak), bakoitzarentzako bana, eta piboteak izango dira beharrezko. Entrenamendu hau burutuko den eremuari erreparatuz, berriz, alde banatan saskibaloiko kanasta bana duen kantxa bat beharko dugu, ahal izanez gero tamainu ez oso handi baina ez oso txikia.

__**Entrenamenduaren garapena**__

//__Beroketa (20 minutu inguru)__//

Edozein kiroletan bezalaxe, saskibaloian ere oso garrantzitsua da beroketa egitea, ondoren etorriko diren ariketetarako prestatu eta aldi berean gorputza indartzen laguntzen baitigute. Beroketarekin hasteko, egokia litzateke 10 minutu inguruko korrikaldiarekin hastea, lehenengo 8 minutuetan erritmo lasaiaz kantxari birak emanez aritu ondoren 2 minutuz erritmoa azkartuz. Gero, beste 3 minututan, erritmoa guztiz mantsotu gabe mobilitate ariketak egiten hasiko ginateke. Mobilitate ariketak ondorengoak izango dira: besoak aurrerantz eta gero atzerantz biratu, korrika matsoan ari garen bitartean hankak goruntz eramanez eta hankak atzeruntz jasoz; jarraian, hankak zabaldu eta bizkarra zuzen dugun bitartean ipurdia jaitsiz alde batera eta bestera joanez; azkenik, mobilitate ariketekin bukatzeko, hankekin indara hartu eta ahalik eta altuen salto egiten saiatuko gara bost bat aldiz. Azken minutu batean ahalik eta azkarren egingo dugu korri (sprint) eta korrikaldia amaitutzat joko dugu. beroketarekin amaitzeko estiramenduetara joko dugu. Zati hau ere ikaragarri garrantzitsua da, kirol hau praktikatzean izan ditzakegun lesioak ekiditen laguntzen baitigu, eta gorputzak bere denbora eskatzen du ondo estiratzeko, beraz, 6 minutu inguru hartuko ditugu giharrak ondo luzatzeko. Gorputz osoa estiratuko dugu goitik behera, lepotik hasi eta hanketaraino. Honekin amaitutzat emango dugu beroketa eta saskibaloiko ariketei ekingo diegu.

//__Zati nagusia (60 minutu inguru)__//

Hasteko, baloia ongi kontrolatzen ikasteko ariketak egingo ditugu. Horretarako, ondorengo jarduerak burutuko dira:
 * 1) Baloia kontrolatzeko teknika hobetzeko, lehenik harrapaketa berezi bat proposatuko dut. Bi pertsonak beste taldekideak harrapatzen saiatu beharko dute, baina harrapatzaileek baloia izango dute eskuetan. Baloia botatuz besteen atzetik ibili beharko dute; norbait harrapatuz gero, baloia pertsona horri eman eta bera izango da harrapatzaile. Honek 2 minutu iraungo lituzke.
 * 2) Lehenik, bi taldetan banatu eta talde bakoitzeko lehenak baloia eskuetan hartuko du. Entrenatzaileak esandakoan, bi pertsona horiek, baloia eskuineko eskuaz botatzen dutelarik, kantxaren beste aldera joan eta lehengo lekura itzuli behar[[image:http://html.rincondelvago.com/000759211.jpg width="199" height="189" align="right"]]ko dute baloia hurrengoari eman eta honek berdina egin dezan, erreleboen modura. Azkenak amaitutakoan, berdina egingo litzateke baina aurrena ezkerreko eskuaz, gero, bi baloiren bidez, bi eskuekin batera, eta, azkenik, bi baloiren bidez, boteak txandatuz emanez. Ariketa honek 5 minutu inguru iraungo luke.
 * 3) Baloia kontrolatzen ikasteko hurrengo ariketa zirkuito batean oinarritzen da. Entrenatzaileak piboteekin zirkuito bat sortuko du (Nahikoa lirateke 5-6 pibote), eta pibote bakoitzean zer egin behar den zehaztuko du, taldekideek egin dezaten. Esaterako, lehenengo pibotean erritmo aldaketa bat, bigarrenean baloia hanka azpitik pasa, hurrengoan baloia atzetik pasa, laugarren pibotera iristean "reverso" bat... Aipaturiko jarduera bakoitzak bi aldiz egindakoan amaituko litzateke ariketa. Honek 5 minutu iraungo luke.

Baloiaren erabilera landu ondoren, paseen txanda izango da. Horretarako, jarraian proposatu ditudan ekintzak izango dira egoki.
 * 1) Taldekideak borobil batean jarriko dira izarraren jokoa deritzona egiteko. Honekin, ondo pasatzeaz gain, paseak landuko dira. Honetan datza ariketa: borobileko pertsona batek baloia hartuko du eta bere eskuinaldekoa erdian jarriko da, biraketa zentzua ezkerrerantz izango da, beraz. Baloia eskuartean duenak erdikoari pasako dio eta erdirantz abiatuko da, bitartean erdikoak hurrengoari (baloia pasa dionaren ezkerrekoari) pasatzen diolarik eta honen lekuan kokatzen delarik. Jokoaren zailtasuna areagotzea nahi bada, nahikoa da erdira mugitzeko txanda iritsi ez zaienen artean baloia pasatzea elkarri beste baloi bat jokora sartuz. Norbaitek erdira joateko txanda gerturatzen ari dela ikusten badu, bigarren baloiaren norantza aldatu beharko du. Ariketa honi 3 minutuko iraupena emango diogu.
 * 2) Hau amaitutakoan zortzikoak egingo ditugu. Horretarako, lehenengo hiru talde egingo dira eta baloia elkarri pasako diote, baina alde batekoak besteari pasatzean, honen atzetik beste aldera joan beharko du korrika, zortziak osatuz. Itzultzerakoan kanastara jaurti beharko dute baloia. Hirukote bakoitzak behin egin ondoren, bigarren txandan, kantxaren amaierara iritsi eta bueltatzerakoan, beste bi pertsonak defendatu beharko dituzte. Sartzen ez dutenek 5 "salto al pecho" egingo dituzte, aldiz, defendatzen ari direnei kanastarik sartzen badiete, hauek ere 5 "salto al pecho" gauzatuko lituzkete. Honen iraupena 5 minutukoa litzateke.
 * 3) Lau taldetan banatuko dira taldekideak. Talde bat (1) kanasta baten azpian jarriko da. Beste hirurak kantxaren eskuinaldeko marran, baina leku desberdinetan: bat[[image:http://html.rincondelvago.com/000738473.png width="328" height="189" align="left"]]a (2) tiro librearen marra izango litzatekeenean, bestea (3) kantxa erdialdean, eta azkena (4) beste tiro librearen marra inguruan. 1 taldeko lehenak balioa pasako dio 2 taldeko lehenari eta beste kanastarantz joango da korrika, zuzen. 2ko lehenak 3ko lehenari pasako dio baloia eta diagonalean kantxaren ezkerreko marrara, beste aldeko tiro libreko marraren zuzenera joango da korrika. 3ko lehenak 4ko lehenari pasako dio eta zuzen kantxaren ezkerraldeko marrara, kantxaren erdiko marrara joango da. 4ko lehenak 1ekoari pasako dio (hau dagoeneko alde horretako kanastaren azpian egon beharko litzateke) eta diagonalean kantxaren ezkerreko marrara, beste aldeko tiro libreko marraren zuzenera joango da korrika. 1ak 2ari pasako dio eta hasierako kanastarantz habiatuko da. 2ak 3ari, 3ak 4ari eta azkenik 4ak 1ari pasako dio honek sarrera egin dezan. Buelta bat egitean bakoutza lehen zegoen ilararen hurrengora pasako da. Ariketa honek 5-6 buelta eskatzen ditu, beraz, 4minutuko iraupena izango du.

Jarraian tiroa lantzeko ariketak etorriko dira.
 * 1) Hasteko, saskiratzeak eskubitik izango dira. Bi talde egin eta baloiak talde batekoek hartuko dituzte. Talde horretakoak hasiko dira, besteek erreboteak hartzen dituzten bitartean. Hasteko, sarrera arruntak egingo dira, bakoitzak 2 segidan, pasedun sarrerak, errebotea jasoko duena gerturatu eta honi pasau ondoren, honek pasea itzuli eta sarrera egingo dugu; tiroak eta pasedun tiroak eta "ganchillo"ak ere egingo dira; amaitzeko, "fondo", eta hau errepikatuko litzateke sarrerak ezkerraldetik eginez. Honek 10 minutu iraungo lituzke.
 * 2) Hurrengo ariketan ere tiroak landuko ditugu. Bi ilara egingo dira triplearen marrako bi izkinetan. Eskuineko ilarako lehenengoak ez du baloirik izango, eta hurrengo biek baloi bana izango dute. Beste ilaran, berriz, lehengo hirurek izango dute baloia. Eskuineko ilarako lehenengoa kanastaren ezkerraldean (Kanastatik nahiko gertu) kokatuko da ezkerreko ilarako lehenengoak baloia pasa diezaion, eta kanastara botako du baloia. Bitartean, ezkerreko ilarakoak, baloia pasa berri dionak, kanastaren eskuinaldera egingo du korri baloia pasa diezaioten. Bakoitzak bere errebotea hartu eta ilaran hurrenari pasako dio. Honekin amaitutakoan (20 sart[[image:http://www.educima.com/es-colorear-dibujos-imagenes-foto-baloncesto-p6478.jpg width="218" height="292" align="right"]]utakoan), baloia kanastatik urrunago botako dute, tiro libreen marrako eskuinalde edo ezkerraldetik, alegia. Horrela beste 20 sartzean amaituko da ariketa. Honek guztiak 8 minutu iraungo lituzke.

Gero, defentsa eta erasoa landuko genituzke ondorengo ariketen bidez:
 * 1) Hasteko, 1 2ren kontrako partidutxoak egingo ditugu hiruko taldeak eginez. Batek erasoko du eta beste biak defentsa lanetan arituko dira. Kantxa erdia izango dute, eta erasotzaileak saskiraketa egiten badu, defendatzaileek puntu bana izango dute. Aldiz, erasotzaileak baloia saskiratzen ez badu, honek izango du puntua. Amaieran, puntuak adina "salto al pecho" egingo dituzte. Honek 3 minutu eskatzen ditu.

Hurrengo 5 minutuetan tiro libreak landuko ditugu joko dibertigarri baten bidez (K.O. izenekoa):


 * 1) Joko honetarako ilara bat osatuko dute tiro librerako, eta ilarako lehenengo biek baloi bana izango dute. Lehenengoak baloia kanastara bota behar du. Sartuz gero, hurrengoaren txanda izango da eta baloia hurrengoari pasako dio. Sartu ezean, baloia hartzen duen lekutik bota beharko du sartu arte. Berak sartu baino lehen hurrengoak sartzen badu, jokotik kanporatua izango da bera.

Zati nagusiarekin amaitzeko, partidutxoaren txanda izango da. Partodutxoak azken 10 minutuak hartuko ditu, lehen 5-ak boterik gabekoak,btaldekideek ezin dutela baloia botatu eta paseen bidez jokatu behar dutela, alegia, eta ondoren boteekin. Beraz, bosteko bi talde egin eta partidarekin amaituko litzateke.

__//Hasierako egoerara it//____//zulia (10 minutu inguru)//__

Entrenamendua egoki amaitzeko, hasierako luzaketetara itzuliko gara eta 6 minutu inguru hartuko ditugu gorputza ondo luzatu eta lasaitzeko. Goitik behera, gihar guztiak ongi estiratuko ditugu, lepotik hanketaraino. Beste bi minututan Roll-down pare bat egingo dugu, burutik hasita bizkarrezurra bertebraz bertebra doala makurtuko gara ahal dugunerarte, eta gero ere ggora igoko gara bertebraz bertebra, altxatzen dugun azkena burua izango delarik .Hirugarrenean lurrean etzango gara kontu handiz arnasketan kontzentratzeko. Arnasa sudurretik hartu eta ahotik botako dugu begiak itxita azken bi minutuetan, eta kontu handiz altxatuko gara. Horrela, entrenamendua amaitutzat emango dugu.


 * //

EGILEA: LIERNI GARMENDIA //**